તમે કદી માંદા પડ્યા છો? ગંભીર રીતે માંદા પડ્યા છો? તમને સ્ટ્રેચરમાં સુવાડી, એ સ્ટ્રેચર એમ્બુલસમાં નાખી એકદમ અચાનક તમને હૉસ્પિટલે લઈ જવાયા છે? ત્યાં એક નર્સ તમારી નસ શોધી તેમાં પૉલી સૉય ભોંકી તે વાટે ગ્લુકોઝ ચડાવે, બીજી તમારા બંને નસકોરામાં નળીઓ નાખી તમને પ્રાણવાયુ – ઑક્સિજનનો પુરવઠો પૂરો પાડવાની ગોઠવણ કરે, ત્રીજી પરિચારિકા પરીક્ષણ માટે તમારું લોહી લેવા ધસી આવે અને ચોથી નર્સ તમારા હદયના ધબકારા માપવાના યંત્ર સાથે તમારા કોઈ અંગનું જોડાણ કરે… આવો અનુભવ તમને થયો છે ખરો?